**Naziv obveznika: Osnovna škola Šećerana**

Broj RKP-a: 21300

Matični broj: 03357368

**Pošta i mjesto: 31 300 Beli Manastir, Šećerana**

**Ulica i kućni broj: Ul. Žrtava Domovinskog rata 27**

**OIB : 70655877361**

**Razina: 31**

Šifra djelatnosti: 8520

Razdjel: 000

Šifra grada/općine: 013

IBAN: HR2423600001800014000 , pod račun: IBAN HR5823600001502688018

**BILJEŠKE UZ FINANCIJSKO IZVJEŠĆE ZA RAZDOBLJE OD 1. SIJEČNJA DO 31. PROSINCA 2022. GODINE**

Prema čl. 5 Pravilnika o financijskom izvještavanju u proračunskom računovodstvu ( Nar.nov. br.3/2015., 93/2015., 135/2015., 2/2017., 28/2017.,112/2018.,126/2019.,145/2020,32/2021., i 37/2022.) sastavljeno je financijsko izvješće za razdoblje od 01.01.2022. do 31.12.2022. g. koje se sastoji od propisanih godišnjih obrazaca:

* Bilanca ( BIL)
* Izvještaj o prihodima i rashodima, primicima i izdacima (PR-RAS)
* Izvještaj o rashodima prema funkcijskoj klasifikaciji ( RAS- funkcijski)
* Izvještaj o promjenama u vrijednosti i obujmu imovine i obveza ( P-VRIO)
* Izvještaj o obvezama (OBVEZE)

Kao dopune podataka uz financijsko izvješće izdvajamo slijedeće bilješke:

Osnovna škola Šećerana je obrazovna ustanova koja pruža osnovnoškolsko obrazovanje od 1. do 8. razreda, i to u svojoj matičnoj školi u Šećerani od 1-8 razreda, u područnoj školi Baranjsko Petrovo Selo od 1-8 razreda, a u područnim školama u Petlovcu, Torjancima, Luču i Branjin Vrhu od 1-4 razreda.

Školu polazi ukupno 247 učenika u redovnom osnovno školskom obrazovanju.

Broj učitelja i nastavnika na dan 31.12.2022. jest 62.

Rad škole u 2022.g. je tekao standardno. Sukladno okolnostima u 2021.godini, i nastaloj pandemiji, 2022.godina se može svrstati u redovno radno okruženje, redovno pohađanje nastave, organizacija rada bez on line nastave, planirani projekti i ostale aktivnosti su rezultirali odstupanjima u odnosu na 2021.g., što je vidljivo pri analiziranju financijskog izvještaja.

Odgovorna osoba proračunskog korisnika je ravnateljica Škole gđa. Đurđica Petrović, koja dužnost čelnika obavlja od 2018.g.

Financijsko izvješće sastavila je Anita Heka-Marek, voditelj računovodstva Škole.

1. **BILJEŠKE UZ OBRAZAC PR-RAS**

**PRIHODI I PRIMICI od 01.01.2022. do 31.12.2022.g. 0,00/kn**

Tekuće pomoći (državni proračun- MZO) 8.448.223,31

Kapitalne pomoći (državni proračun-MZO) 106.593,04

Tekuće pomoći temeljem prijenosa EU sredstava 6.463,02

Prihodi od sufinanciranja cijene, usluge, participacije i sl. 27.967,70

Prihodi od prodaje proizvoda i robe te pruženih usluga 23.225,67

Prihodi iz nadležnog proračuna za financiranje rashoda poslovanja (JLPS –OBŽ) 906.639,80

Prihodi iz nadležnog proračuna za financiranje rashoda za nabavu nefin. Imovine 10.700,34

Ostali prihodi 420,00

Donacije-novčane 10.604,70

Donacije-nefinancijska imovina 3.000,00

**UKUPNI PRIHODI I PRIMICI 9.543.837,58**

**RASHODI I IZDACI OD 01.01.2022. DO 31.12.2022. 0,00/kn**

Rashodi za zaposlene 8.100.178,20

Materijalni rashodi 1.353.694,86

Financijski rashodi 2.023,17

Rashodi za nabavu nefinancijske imovine 124.880,88

**UKUPNI RASHODI I IZDACI**   **9.580.777,11**

**Manjak prihoda 1/12. 2022. 36.939,53**

**Višak prihoda iz prethodnog razdoblja -PRENESENI (2021.) 2.564,48**

**Rezultat poslovanja 1/12. 2021. -34.375,05**

Ukupni rashodi poslovanja i rashodi za nabavu nefinancijske imovine iznose 9.580.777,11 kuna, a ukupni prihodi poslovanja iznose 9.543.837,58 kn. U 2022.g. ostvaren je manjak prihoda u iznosu od 36.939,53 kuna, te uz višak poslovanja iz prethodne godine u iznosu od 2.564,48 kuna, u slijedeće obračunsko razdoblje prenosi se manjak prihoda u iznosu od 34.375,05 kn., što će biti pokriveno već u siječnju 2023.g. obzirom da su utrošena sredstva iz proračuna 2022.g. te se radi o metodološkom manjku prihoda.

**Analiza Prihoda u odnosu na 2021.g.**

**Šifra 6526** – Ostali nespomenuti prihodi veći su za 66,9 % u odnosu na 2022.g. zbog redovnog održavanja nastave, odlazaka na županijska natjecanja te refundacije troškova za iste

**Šifra 661 –** Prihodi od prodaje proizvoda i robe te pruženih usluga veći su za 393,3 % u odnosu na 2021.g. jer su se početkom 2022 godine počela polagati gotovinska sredstva na račun škole, a odnose se na prihode učeničke zadruge Šećerko, koje su ostvarili na lokalnim i prigodnim sajmovima, što do tada nije bio postupak

**Šifra 6615 -**  Prihodi od pruženih usluga veći su za 43,3 % u odnosu na 2021.g. radi naplate starih potraživanja za najam krova od tvrtke Moje sunce d.o.o.

**Šifra 6711** – Prihodi iz nadležnog proračuna za financiranje rashoda poslovanja su manji za 14,4 % u odnosu na 2021.g. jer su se rebalansima tijekom godine smanjivale pozicije i planovi gdje se to moglo, na temelju projekcije stvarne potrošnje i potreba

**Analiza Rashoda u odnosu na 2021.g.**

**Šifra 312** – u 2021.g. je isplaćeno više otpremnina, jubilarnih nagrada i ost. Materijalnih prava za 35,4 % nego u 2022.g

**Šifra 3211 –** rashodi za Službena putovanja su veća za 148,2 % u odnosu na 2022.g. jer su se održavale sve stručne sjednice, izleti i ostalo što je u 2021.g. izostalo zbog pandemije

**Šifra 3212 –** rashodi za naknade za prijevoz su veće u 2022.g. za 19,5 % i to zbog rasta cijena goriva, a sukladno tome i cijene prijevoza ( sa 1,00 kn/km na 1,35 kn/km) od 1.5.2022.g., u odnosu na prethodnu godinu kada je cijena bila 1,00 kn/km

**Šifra 4241 –** rashodi za nabavu nefinancijske imovine su enormno veći zbog evidentiranja nabave udžbenika za školsku godinu 2022/2023 . preko MZO- a, kako je to i propisano na klasi 4, za razliku od prethodne godine kada nabava udžbenika nije na taj način evidentirana

**BILJEŠKE UZ OBRAZAC BILANCA**

**Šifra 0241** – Vrijednost knjiga je uvećana za vrijednost nabave udžbenika za šk. God. 2022/2023, te je iz toga razloga veća u odnosu na 2021.g. jer se prethodne godine udžbenici nisu evidentirali na klasi 4

**Šifra 129** – Ostala potraživanja su veća za 542,5 % i odnose se na potraživanja od HZZO –a za refundaciju bolovanja – ozljeda na radu, kojih potraživanja u 2021.g. nije bilo

**Šifra 167** – Potraživanje za sredstva uplaćena u nadležni proračun su veća za 84 % u odnosu na prethodno promatrano razdoblje, jer se prihodovalo više sredstava za projekte i namjene u 2022.g., a koji će će se realizirati u 2023.g.

**Šifra 231** – Obveze za zaposlene su u 2022.g. veće od evidentiranih u 2021.g. jer se plaća za 12 mjesec, 2022.g. knjižila na računu 193 kontinuiranim rashodima budućih razdoblja, dok u 2021. nije tako evidentirano

**Šifra 232** – Obveze za materijalne rashode su veće za 229,5 % jer je puno računa za 12 mjesec ( energija, uredski materijal, usluge održavanja i ostalo) stizalo u tijeku siječnja 2023.g. , a knjižilo se sa 31.12.2022.g.

**Šifra 922** – na kraju 2022.g. evidentiran je metodološki manjak od 34.375,05 kn, dok je u 2021.g evidentiran višak. Višak poslovanja u 2022 g. iznosi 87.941,35 kn , koji nije iskazan zbog metodološkog manjka u iznosu od 130.433,72 kn.

1. **BILJEŠKE UZ OBRAZAC RAS – FUNKCIJSKI**

Izvještaj o rashodima prema funkcijskoj klasifikaciji odnosi se na funkciju 09 – obrazovanje.

Rashodi su klasificirani prema rashodima poslovanja razreda 3 i prema rashodima za nabavu nefinancijske imovine, razreda 4.

**Šifra 0912**- uključeni svi rashodi vezani za funkcioniranje osnovnoškolskog obrazovanja u 2022. godini, ne uključujući prehranu učenika

**Šifra 096** - ukupni rashodi vezani za nabavu namirnica (prehrana učenika) u tijeku 2022.godine

1. **BILJEŠKE UZ OBRAZAC P- VRIO**

U 2022. godini Škola nije imala promjena u vrijednosti i obujmu imovine, te je obrazac ostao neispunjen.

1. **BILJEŠKE UZ OBRAZAC – OBVEZE**

**Šifra V006** - obveze na dan 31.12.2022.g. iznose 970.188,77 kuna i odnose se na obvezu isplate plaće prema zaposlenima za mjesec prosinac, 2022.g., za materijalne i financijske rashode koje smo knjižili na računu 3 i obvezom plaćanja u siječnju, 2023.godine, te obveze za povrat u proračun

Izdvajamo:

* O.Š. Šećerana nema ugovornih odnosa koji uz ispunjenje određenih uvjeta mogu postati obveza ili imovina
* O.Š. Šećerana nema sudskih sporova u tijeku

Bilješke izradila: Anita Heka- Marek, dipl.oec. 031/725-004, voditelj računovodstva

U Šećerani, 27.01.2023. godine

Odgovorna osoba:

Đurđica Petrović, ravnateljica